Petite Martinique

Petite Martinique er ei øy i Grenadinene tilhørende Grenada. Den ligger 5 km utenfor Carriacou og rett sør for Petit Saint Vincent tilhørende nabostaten Saint Vincent og Grenadinene. Det bor omkring 900 mennesker på Petite Martinique.«Petite Martinique: A most unique and charming tiny island of seafaring souls», Government of Grenada.

Geografi
Øya har en flate på 2 km². Høyeste punkt er Piton på 225 moh.Martin, John Angus: «Petite Martinique», i A–Z of Grenada Heritage, Oxford: Macmillan Caribbean, 2007, s. 189–190.

Klimaet er tørt og drikkevannsforsyning har vært et problem for beboerne på Petite Martinique. Regnvann har vært samlet i cisterner på det enkelte bolighus. I 1927 ble det bygget et større oppsamlingsanlegg for regnvann og i 1999 åpnet et avsaltingsanlegg. I 1983 fikk øya elektrisitetsforsyning. 

Historie
Petite Martinique ble sannsynligvis først bosatt av franskmennene på midten av 1700-tallet. Øya ble delt inn i plantasjeeiendommer med produksjon av sukker og bomull drevet av slaver.

Fra slutten av 1700-tallet var øya eid av Philip-familien.

Samfunn
Innbyggerne på Petite Martinique bor hovedsakelig på nordvest- og sørvestkysten, der det også går en 3,2 km lang veg med fast dekke. Det er sju landsbyer på øya, den største er Madame Pierre nord på øya.Martin, John Angus: «Madame Pierre», i A–Z of Grenada Heritage, Oxford: Macmillan Caribbean, 2007, s. 148–149.  Landsbyen Paradise på nordvestkysten er den viktigste havnen. Det har vært drevet fiske og båtbygging. Produksjonen av sukker holdt fram til sist i 1970-årene.

Ferdsel til og fra Petite Martinique går sjøvegen.«About Grenada: Carriacou & Petite Martinique» , Government of Grenada.

Administrativt er Petite Martinique knyttet til den større naboøya Carriacou. Det finnes et eget statlig departement for Carriacou og Petite Martinique, og de to øyene utgjør en egen lokalforvaltningsenhet.

Referanser

Eksterne lenker
 Turistnettsted for Petite Martinique

Kategori:Grenadinene
Kategori:Grenadas geografi